RATAMESTARIN LAUSUNTO

Kevätkansallisten maasto on helpohkoa ja hyväkulkuista. Myös näkyvyys on hyvä.

Korkeuserot ovat pieniä. Alue on teiden, polkujen ja peltojen rikkomaa, eli kaiken kaikkiaan tyypillistä raumalaista suunnistusmaastoa.

Maastossa on talven aikana tehty jonkin verran harvennushakkuita. Ajouria siis löytyy. Selkeimmin erottuvat on karttaan merkitty.

Alueella on myös runsas kauriskanta, ja heikkoja riistapolkuja on metsässä jonkin verran.

Lähtöpaikalle mennessä on varottava vilkkaan tien ylitystä. Sama tie joudutaan ylittämään myös ratojen loppuosalla. Tien yli johtavaa viitoitusta on ehdottomasti noudatettava.

Juha Asikainen, ratamestari